Zhantas/Cleaned-Kyrgyz_Wikipedia huggingface dataset:
Шейлин Вудли

thumb|Шейлин Вудли (2014)
Шейлин Дианн Вудли (1991-жылы, 15-ноябрда туулган) - америкалык актриса жана активист. Шейлин Калифорниядагы, Сан-Бернардино аймагында төрөлүп, Сими өрөөнүндө чоңойгон. Ал Энтони Мейндлдан актердук чеберчилик боюнча сабак алып, "Атаны алмаштыруу" (анг. Replacing Dad) тасмасында дебюттук ролун аткарган. "Үй деп аталган жер" (анг. A Place Called Home) тасмасында баш каарман Калифорния Форддун ролу жана "Фелисити: Америкалык кыздын жоруктары" (анг. Felicity: An American Girl Adventure) тасмасында Фелисити Мерримандын ролдору үчүн "Young Artist Award " сыйлыгына көрсөтүлгөн. Ал эми ABC телеканалындагы "Америкалык өспүрүмдүн сырдуу жашоосу" (анг. The Secret Life of the American Teenager) деп аталган үйбүлөөлүк сериалда Эми Ювергенстин ролун аткаргандыгы үчүн элге тааныла баштаган.

Андан соң, Вудли ар кандай популярдуу жана жакшы сын-пикирлерге арзыган тасмаларга тарылуу менен кино жылдызга айланган. Алардын арасында "Урпактар" (анг. The Descendants) тасмасындагы ролу үчүн "Алтын Глобус" сыйлыгынын "Экинчи пландагы эң мыкты актриса-тасма категориясы" наамына көрсөтүлгөн, жана "Independent Spirit Award" сыйлыгынын "Экинчи пландагы эң мыкты актриса" наамын жеңип, "Cannes Trophée Chopard" сыйлыгына ээ болгон. "Таасирдүү убакыт" (The Spectacular Now) тасмасына "Санденс Кинофестивалынын" жюрилеринин атайын "Таасирдүү аткаруу" деген сыйлыгын жеңип алган. Ал эми "Күнөө биздин жылдыздарда" (анг. The Fault in Our Stars) тасмасы үчүн да жагымдуу мактоолорго арзыган. Вудли "Дивергент" (анг. The Divergent) чыгарылыштарындагы ролу менен дүйнөлүк атактуулукка ээ болгон. Буга кошумчалай ал "Сноуден" (анг. Snowden) тасмасында тартылап, андан соң HBO телеканалындагы "Чоң бирок кичинекей жалган" (анг. Big Little Lies) кыска сериялуу сериалда жалгыз бой эненин ролун аткаргандыгы үчүн жагымдуу сын-пикирлерге ээ болгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Майкл Пеня

220px|thumb|Michael Peña
Майкл Энтони Пеня (1976-жылы, 13-январда туулган) ― америкалык актер жана музыкант. Ал "Кагылышуу" (анг. Crash, 2004), "Дүнөлүк соода борбору" (анг. World Trade Center, 2006), "Атуучу" (анг. Shooter, 2007), "Байкоо жана билдирүү" (анг. Observe and Report, 2009), "Көк тиреген кабаттуу үйдү тоноо" (анг. Tower Heist, (2011), "Согуш майданы: Лос-Анжелес" (анг. Battle: Los Angeles, 2011), "Күзөттүн бүтүшү" (анг. End of Watch, 2012), "Кылмышкерлер тобу" (анг. Gangster Squad, 2013), "Америкалык афера" (анг. American Hustle, 2013), "Каар" (анг. Fury, 2014), "Кумурска адам" (анг. Ant-Man, 2015), "Марстык" (анг. The Martian, 2015), жана "Том жана Жерри: Кино" (анг. Tom and Jerry: The Movie, 2021) сыяктуу көптөгөн тасмаларда тартылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 

Категория:Кино жылдыздары
Генри Кавил

Генри Уиллиям Далглиш Кавил (/ˈkævᵻl/; 1983-жылы, 5-майда туулган) - британиялык актер. Кавил актердук кесибин "Монте Кристо Графы" (анг. The Count of Monte Cristo, 2002) жана "Мен сарайды басып алам" (анг. I Capture the Castle, 2003) адаптацияланган тасмаларда тартылуу менен баштаган. Андан соң ал Би-Би-Сидеги "Линли инспектордун изилдөөлөрү" (анг. The Inspector Lynley Mysteries), ITV телеканалындагы "Мидсомердеги өлтүрүүлөр"(анг. Midsomer Murders), Showtime телеканалындагы "Тюдорлор" (анг. The Tudors) сыяктуу телесериалдарда кыска жана экинчи пландагы ролдорду аткара баштаган. Кийинчерээк "Тристан жана Изолда" (анг. Tristan & Isolde, 2006), "Жылдыздуу чаң" (анг. Stardust, 2007), "Кандуу агым" (анг. Blood Creek, 2009) жана "Өлбөстөр" "Immortals, 2011) сыяктуу Голливуд тасмаларында роль жараткан.

Кавил Showtime телеканалындагы "Тюдорлор" телесериалында Саффолк герцогу - Чарлз Брендондун ролу аткарган. Ал эми 2008-жылы ал мырзаларга арналган Данхилл атырынын расмий өкүлү аталган. 

Кехил DC Extended Universe тарткан "Болот адам" (анг. Man of Steel, 2013) супер баатыр тасмасында супер баатырдын ролун аткаруу менен кеңири таанылып, дүйнөлүк атактуулукка жеткен. Бул тасма 2016-жылы "Бэтмен суперменге каршы: Адилеттүүлүк таңында " (анг. Batman v Superman: Dawn of Justice) тасмасы чыкканга чейин эң кирешелүү супер баатыр тасма болгон жана бул тасмада да Кехил баш каармандын ролу аткарган. 2015-жылы ал Арми Хаммер менен биргеликте "А.Н.К.Л. агенттери" (анг. The Man from U.N.C.L.E) тасмасында тартылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Уиллем Дефо

Уиллем Ж. "Уиллем" Дефо (1955-жылы, 22-июлда туулган) - америкалык актер. Wooster Group аттуу тажрыйбалуу театр компаниясынын мүчөсү катары, Оливер Стоундун "Взвод" (анг. Platoon, 1986) тасмасында Элиастын ролун аткаргандыгы үчүн жана ""Кан соргучтун көлөкөсү (анг. Shadow of the Vampire, 2000) ) аттүү комедиялуу, коркуу тасмасында Макс Шректин ролун аткаргандыгы үчүн "Оскар" сыйлыгынын "Экинчи пландагы эң мыкты актер" наамына көрсөтүлгөн. Ал ошондой эле "Кудайдын акыркы азгырыгы" (анг. The Last Temptation of Christ, 1988), "Миссисипинин жалындоосу" (анг. Mississippi Burning, 1988), "Англис бейтап" (анг. The English Patient, 1996),"Америкалык жинди" (анг. American Psycho, 2000), "Жөргөмүш адам" (анг. Spider-Man, 2002–2007) үчилтигинде, "Жон Уик" (анг. John Wick, 2014) жана "Адилеттүүлүк лигасы" (анг. Justice League, 2017) тасмаларында тартылган. Буга кошумчалай ал "Немону издөө" (анг. Finding Nemo, 2003) жана анын уландысы "Дорини издөө" (анг. Finding Dory, 2016), "Укмуштуу Фокс мырза" (анг. Fantastic Mr. Fox, 2009) жана жакында чыга турган "Өлүм дептери" (анг. Death Note, 2017) адаптациясында үн коштогон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Тоби Магуайр

Тобиас Винсент "Тоби" Магуайр (1975-жылы, 27-июнда туулган) - америкалык актер жана продюсер. Ал актердук кесибин 1980-жылдардын аягында баштаган. Тоби алгачкы жолу "Сыйкырчы" (анг. The Wizard, 1989) тасмасында сүйлөбөгөн жеринде тартылган. Ал Сэм Раими тарткан "Жөргөмүш адам" (анг. Spider-Man, 2002, 2004, жана 2007) үчилтигиндеги, "Плезантвиль" (анг. Pleasantville, 1998), "Шарап жасоочулардын эрежелери" (анг. The Cider House Rules, 1999), "Таң калган балдар" (анг. Wonder Boys, 2000), "Фаворит" "анг. Seabiscuit, 2003), "Жакшы немис" (анг. The Good German, 2006), "Ага-ини" (анг. Brothers, 2009), "Улуу Гетсби" (анг. The Great Gatsby, 2013) тасмаларындагы ролдору менен таанымал.

Тоби Магуайр "Киноактерлордун Гилдия Сыйлыгына", "Алтын Глобус" жана эки жолу "Сатурн" сыйлыгына наамы көрсөтүлгөн (анын бири "Эң мыкты актер" наамы болгон). 2012-жылы ал өзүнүн Material Pictures деп аталган өндүрүштүк компаниясын негиздеп, "Жакшы адамдар" тасмасына орток продюсерлик кылган. 2014-жылы чыккан "Пешканы курмандыкка чалуу" тасмасында өзү тартылып жана продюсерлик кылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Жеймс Марсден

Жеймс Пол Марсден (1973-жылы, 18- сентябрда туулган) - америкалык актер, ырчы жана мурунку Версачи модели. Марсден "Коңгуроо аркылуу сакталгандар: Жаңы класс" (анг. Saved by the Bell: The New Class), "Периштенин таасири" (анг. Touched by an Angel) жана "Беш адамдын кечеси" (анг. Party of Five) сыяктуу телесериалдарда кыска ролдорду аткаруу менен актердук кесибин баштаган. Ал "Х-Адамдар" (анг. X-Men) чыгарылыштарында Скотт Саммерс/ Циклоптун ролу менен жана 2006-жылы "Супермен кайтып келет" (анг. Superman Returns) тасмасындагы ролу менен кеңири таанылган. 2016-жылы ал HBO телеканалындагы "Батыш дүйнө" (анг. Westworld) аттуу илимий-фантастикалуу вестерн триллер телесериалында окчу Тедди Фладдын, сезимтал андроиддин ролун аткарган. 

Тамашалуу тасмаларда чоң ийгиликке жеткенден кийин, Марсден ар кандай жанрдагы тасмаларга тартыла баштаган. 2007-жылы ал "Чачка сепкич" (анг. Hairspray) тасмасында тартылган жана бул тасма көптөгөн жакшы сын-пикирлерге ээ болуу менен тасмада тартылгандар бир нече сыйлыктарга ээ болушкан. Ал тасмада Корни Коллинс катары эки жолу саундтрек ырларын аткарган жана ага RIAA тарабынан Платинум сертификаты ыйгарылган. Марсден ошондой эле "Сыйкырланган" (анг. Enchanted), "Көтөрүлүш" (анг. Hop) сыяктуу үйбүлөөлүк тасмаларда жана "27 Көйнөк" (анг. 27 Dresses) менен "Мендеги эң жакшы нерсе" (анг. The Best of Me.) тасмаларында башкы каармандын ролдорун аткарган.

Марсден кийинчерээк "Кичинекей батир" (анг. Small Apartments), "Бакалавр" (анг. Bachelorette), жана "Робот менен Фрэнк" (анг. Robot & Frank) сыяктуу көз карандысыз тасмаларда тартылган. Ал ошондой эле "Заманбап үйбүлөө" (анг. Modern Family) телесериалында коноктун ролун жана "30 Рок" (анг. 30 Rock) телесериалында Лиз Лемондун сүйүктүүсү Крисс Кростун (экинчи пландагы роль) ролун жараткан. Андан соң Марсден Ли Дэниелсдин "Сарай башы" (анг. The Butler) тасмасында президент Жон Ф. Кеннединин ролун аткарган жана "Алып баруучу: Легенда уланууда" (анг. Anchorman 2: The Legend Continues) тасмасында экинчи пландагы терс каармандын ролун жараткан.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Фамке Янссен

Фамке Бёмер Янссен (/ˈfɑːmkə ˈjɑːnsən/; голландча: [ˈfɑmkə ˈbøːmər ˈjɑnsə(n)]; 1964-жылы туулган) - голландиялык актриса, режиссер, сценарист жана мурунку модель. Ал "Алтын көз" (анг. GoldenEye, 1995) тасмасында Ксения Онатоптун ролун, "Х-Адамдар" (анг. X-Men , 2000–2014) тасмаларынын 2000-2014 жылдын аралыгындагы чыгарылыштарында Жон Грей/ Феникстин ролун, "Дененин бөлүмдөрү" (анг. Nip/Tuck) тасмасында Ава Мурдун ролун жана "Барымтадагы адам" (анг. Taken, 2008-2014) үчилтигинде Ленор Миллстин ролун аткарган. 2008-жылы, ал Бириккен Улуттар Уюму тарабынан биримдик үчүн ак ниеттүү элчи катары дайындалган. Ал эми 2011-жылы ал "Боббини чоңойтуу" (анг. Bringing Up Bobby, 2011) тасмасына алгачкы жолу режиссерлук кылган. Ал ошондой эле Нетфликс тарткан "Хэмлок Гроу" сериалындагы ролу менен жана ABC тарткан "Өлүм жазасынан кантип кутулуш керек" (анг. How To Get Away With Murder) тасмаларындагы ролдору менен да таанымал. 2017-жылы Янссен NBCдеги "Кара тизме: Куткаруу" криминалдуу триллеринде тартылган..

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Энди Гарсиа

Андрес Артуро Гарсиа Менендез (1956-жылы, 12-апрелде туулган) - профессионалдык чөйрөдө Энди Гарсиа деген ат менен белгилүү кубалык-америкалык актер жана режиссер. Ал 1980 жана 1990-жылдары "Өкүл ата 3" (анг. The Godfather Part III), "Карматкычтар" (анг. The Untouchables), "Ички мамилелер" (анг. Internal Affairs) жана "Мырза айымды сүйгөн кезде" (анг. When a Man Loves a Woman) сыяктуу тасмалардагы ролдору менен таанымал. 2000-жылдары ал "Оушендин он бир досу" (анг. Ocean's Eleven) тасмасынын кийинки чыгарылыштары "Оушендин он эки досу" (анг.Ocean's Twelve), "Оушендинон он үч досу" (анг. Ocean's Thirteen) жана "Жоголгон шаар" (анг. The Lost City) тасмаларында роль жараткан.

Гарсиа "Өкүл ата 3" тасмасында Винсент Мансининин ролун аткаргандыгы үчүн "Оскар" сыйлыгынын "Экинчи пландагы эң мыкты актер" наамына көрсөтүлгөн. Ал эми "Сүйүү же мекен: Артуро Сандовалдын окуясы" (анг. For Love or Country: The Arturo Sandoval Story) тасмасындагы ролу "Эмми" жана "Алтын Глобус" сыйлыктарына көрсөтүлгөн.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
https://www.biography.com/actors/andy-garcia
Категория:Кино жылдыздары
Жона Хилл

thumb|Жона Хилл (2011)
Жона Хилл Фелдштайн (1983-жылы, 20-декабрда туулган)- Жона Хилл деген ат менен белгилүү америкалык актер, продюсер, сценарист жана куудул. 

Ал "Форбс" журналынын көрсөткүчүнүн 2014-жылдын июнь айынан 2015-жылдын июнь айына чейин эң көп төлөнгөн актерлордун тизмесинде 28-орунду ээлеп, кирешеси 16 миллион АКШ долларын түзгөн. Ошондой эле ал "21 Жамп көчөсү" (анг. 21 Jump Street), "22 Жамп көчөсү" (анг. 22 Jump Street) жана "Чучук кечеси"(анг. Sausage Party) тасмаларынын сценарийин жазып жана өзү да тартылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Энтони Маки

Энтони Дуейн Маки (1978-жылы, 23-сентябрда туулган) - америкалык актер. Ал көптөгөн тасмаларда , телесериалдарда, Бродвейдеги жана Бродвейден тышкаркы "Ма Рейнинин кара түбү" (анг. Ma Rainey's Black Bottom), "Чөгүп баражаткан карга"(анг. Drowning Crow), "Аскердин оюну"(анг. A Soldiers's Game), "Карл Хэнкок Ракстын сүйлөшүүсү"(анг. Carl Hancock Rux's Talk) жана ал үчүн 2002-жылы " Obie" сыйлыгын уткан пьесаларда роль аткарган.

2002-жылы ал Эминемдин дебюттук "8 чакырым" (анг. 8 Mile) тасмасында тартылган. Ал эми "Ага-ини сыяктуу"(анг. Brother to brother) тасмасындагы ролу үчүн ал "Independent Spirit " сыйлыгынын "Эң мыкты актер" наамына көрсөтүлгөн. Буга кошумчалай 2009-жылы "Оору кутусу" (анг. The Hurt Locker) тасмасындагы ролу үчүн "Independent Spirit" сыйлыгынын "Экинчи пландагы эң мыкты актер" наамына экинчи жолу көрсөтүлгөн. 2014-жылы Энтони Marvel Cinematic Universe тарткан "Капитан Америка: Кышкы аскер" (анг. Captain America: The Winter Soldier ) тасмасында Сэм Уилсон/Фэлкондун ролун аткарган. Ошондой эле "Өч алгычтар: Алтрон доору" (анг. Avengers: Age of Ultron), "Кумурска адам" (анг. Ant-Man) жана "Капитан Америка: Жарандык согуш" (анг. Captain America: Civil War) тасмаларында катышкан.

Ал эми 2016-жылы, май айында ал HBO тарткан "Жол боюнча" (анг. All the Way) тасмасында Мартин Лүтер Киң кичүүнүн ролун аткарган. Ошол эле учурда Брайан Кренстон ошол эле тасмада "Тони" сыйлыгын жеңген Президент Линдон Б. Жонсондун ролун аткарган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Жек Блэк

thumb|Jack Black (2011)

Томас Жэйкоб "Жек" Блэк (1969-жылы, 28-августта туулган) - америкалык актер, куудул, жазуучу, продюсер, музыкант жана ырчы. Анын актердук карьерасы ар тараптуу болуп саналат, бирок негизинен комедиялуу тасмаларда тартылат. Жек "Акылсыз Жек" (анг. Shallow Hal, 2001), "Рок мектеби" (анг. School of Rock 2003), "Кинг Конг" (анг. King Kong, 2005), "Өргүү" (анг. The Holiday, 2006), "Куң-фу Панда" (анг. Kung Fu Panda, 2008-16) чыгарылыштарында, "Тропикалык күркүрөө" (анг. Tropic Thunder, 2008) жана "Берни" (анг. Bernie, 2011) тасмаларындагы родору менен кеңири таанымал. Ал эки жолу "Алтын Глобус" сыйлыгына көрсөтүлгөн. Блэк ошондой эле Tenacious D рок тобунун башкы вокалисти болуп саналат. Бул топту ал Кайл Гасс менен биргеликте 1994-жылы түзгөн. Алар "Tenacious D" (Тайманбаган Д), "The Pick of Destiny" (Тагдырды тандоо) жана "Rize of the Fenix" (Феникстин өсүүсү) сыяктуу альбомдорун чыгарышкан.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Терренс Ховард

Терренс Дэшон Ховард (1969-жылы, 11-мартта туулган) - америкалык актер жана ырчы. 1995 -жылдары "Каза болгон президенттер" (анг. Dead Presidents) жана "Голланд мырзанын музыкалык чыгармасы" (анг. Mr. Holland's Opus) сыяктуу тасмаларда актердук кесибин баштоо менен, атактуулукка 2004 - 2006 - жылдардын аралыгында телеберүү жана кинодогу ролдору менен жеткен. Ал "Түрткү жана кыймыл" тасмасындагы ролу үчүн "Оскар" сыйлыгынын "Эң мыкты актер" наамына көрсөтүлгөн. Ошондой эле ал "Винни" (анг. Winnie), "Нур" (анг. Ray), "Лакауанна блюз" (анг. Lackawanna Blues), "Кагылыш" (анг. Crash), "Төрт ага-ини" (анг. Four Brothers), "Бай бол же жок бол" (анг. Get Rich or Die Tryin'), " Айдлвайлд" (анг. Idlewild), "Август Раш" (анг. August Rush), "Эр жүрөк" (анг. The Brave One) жана "Абактагылар" (анг. Prisoners) тасмаларында көрүнүктүү ролдорду аткарган. Ховард "Темир адам" (анг. Iron Man) тасмасында Жеймс Роддун ролун аткарган жана анын видео оюн адаптациясында роль аткарган. Бирок андан кийинки тасмалары үчүн анын ордуна Дон Шедл келген. Азыркы учурда ар "Императорлук" (анг. Empire) телесериалында баш каарман Лүсиус Лиондун ролун аткарууда. Анын дебюттук "Shine Through It"(Ал аркылуу жаркылда) альбому 2008-жылы чыккан.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Донни Йен

Донни Йен (анг. 1963-жылы, 27-июлда туулган) - ошондой эле Йен Чи Тан (甄子丹) деген ат менен белгилүү. Ал гонгконгдук актер, уруш чебери, режиссер, продюсер, экшн хореографы жана вушу боюнча дүйнөнүн бир нече жолку чемпиону.

Йен "Вин Чун" деп аталган уруш чеберчилигин тааныткандыгы үчүн көпчүлүк калкка таанымал. 2008-жылы ал ийгилик жараткан "Ип Ман" (анг. Ip Man) тасмасында "Вин Чун" урушунун чебери Ип Мандын ролун аткарган. Бул тасма "Вин Чун" урушунун кайрадан жандануусуна себепкер болуп, Кытай жана башка Азия өлкөлөрүндө "Вин Чун" боюнча жүздөгөн жаңы мектептер ачылган. Ип Мандын улуу уулу Ип Чун, Йенге кайрылып, алардын үйбүлөөлүк чеберчилигин кайрадан элге тааныткандыгы үчүн жана атасынын мурасын эске салгандыгы үчүн ыраазычылык билдирген.

Донни Йен Гонгконгдогу эң алдыңкы экшн тасмаларынын жылдызы деп эсептелинет. Бул тууралуу режиссер Питер Чен мындай деген: "Ал экшн адамы жана өзүн чыныгы эң алдыңкы экшн жылдызы катары тааныта алды". Ал ММА тобуна акыркы тасмаларында хореографияны үйрөтүү менен Кытай маданиятына уруш чеберчилигинин ар тараптуулугун жайылткандыгы менен таанымал. Ал уруш түрүнүн бир нече түрүндө жөндөмдүү болгон. Мисалы: Тай чи чуан, бокс, кикбокс, жит кун до, хапкидо, таеквондо, карате, муай тай, күрөшүү, бразилиялык жиу-житсу, дзюдо, вин чун жана вушу. 2000-жылдары Азиядагы эң белгилүү актерлордун бири болуу менен ал 2009-жылы Азиядагы эң жогорку маяна төлөнгөн актерлордун катарын толуктаган. 2013-жылы ал төрт тасмага (28.4 миллион АКШ доллар) жана алты жарнамага тартылуудан 220 миллион гонгконгдук доллар тапкан.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Крис Эванс

Кристофер Роберт Эванс (1981-жылы, 13-июнда туулган) - америкалык актер жана кинорежиссер. Эванс, "Marvel Cinematic Universe" студиясынын "Капитан Америка"(анг. Captain America) тасмасындагы супер баатырдын ролун аткаргандыгы жана "Укмуштуу төртилтик" (анг. Fantastic Four, 2007) тасмасында Жалындуу адамдын ролун аткаргандыгы менен белгилүү.

Ал алгачкы карьерасын 2000-жылдардагы "Карама-каршы жыныс"(анг. Opposite Sex) аттуу телесериалдан баштап, андан кийин "Тасма өспүрүм үчүн эмес"(анг. Not Another Teen Movie), "Күн шооласы" (анг. Sunshine), "Скотт Пилгрим дүйнөгө каршы" (анг. Scott Pilgrim vs The World), "Кар тешүүчү" (анг. Snowpiercer) жана "Шыктуу" (анг. Gifted) сыяктуу тасмаларда тартылган. Ал эми 2014-жылы өзү тартылган "Биз кеткенге чейин"(анг. Before We Go) тасмасында дебюттук режиссерлук ишти аткарган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 

Категория:Кино жылдыздары
Меган Фокс

thumb|Меган Фокс
Меган Дениз Фокс (1986-жылы, 16-майда туулган) - америкалык актриса жана модель. Ал карьерасын 2001-жылы телесериалдардагы ролдору менен баштаган жана "Үмүт жана ишенич" (анг. Hope and Faith) телесериалында туруктуу роль аткарган. 2004-жылы ал "Сахна ажары" аттуу өспүрүмдөр комедиясында дебюттук ролун аткарган. 2007-жылы "Трансформерлер" аттуу блокбастерде Шайа Лабафтын сүйүктүүсү Микаела Бейндин ролун аткаргандыгы менен атактуулукка жеткен. Фокс 2009-жылы "Трансформерлер" тасмасынын уландысы "Трансформерлер: Өч алуу" (анг. Transformers: Revenge of the Fallen) чыгарылышында да тартылган. Кийинчерээк 2009-жылы, Фокс "Женнифердин денеси" (анг.Jennifer's Body) аттуу комедиялуу коркуу тасмасында тартылган.

Фокс ошондой эле учурдун секс символу катары эсептелинип келет жана Максим, Роллиң Стоун жана FHM аттуу журналдарда сүрөттөрү чыккан.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Натали Эммануэль

Натали Жоан Эммануел (1989-жылы, 2-мартта туулган) - англиялык актриса. Эммануел 1990-жылдардын аягында тетрларда алгачкы жолу актердук кесибин баштаган жана West End өндүргөн "Арстан падыша" (анг. West End) мюзиклинде роль аткарган. 2006-жылы ал "Холлиокс" (анг. Hollyoaks) телесериалында Саша Валентиндин ролун аткаруу менен киноэкранда чыга баштаган. Андан соң ал бир нече британ сериалдарында тартылган. Ал эми дебюттук түрдө "Жыйырма8миң" (анг. Twenty8k) тасмасында тартылган. Эммануел "Тактылар оюну" фэнтези сериалында Миссандейдин ролун аткаруу менен белгилүү. Андан кийин "Лабиринтте чуркоочу: Жалындуу сыноо" (анг. Maze Runner: The Scorch Trials, 2015) экшн тасмасында жана дүйнө жүзү боюнча 12-эң көп кирешелүү тасма деп эсептелген "Форсаж 7" (анг. Furious 7 ) тасмасында экинчи пландагы ролду аткаруу менен эл аралык атактуулукка жеткен.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Кэри Маллиган

thumb|right|Carey Mulligan (2018)

Кэри Ханна Маллиган (1985-жылы, 28-майда туулган) - англиялык актриса жана ырчы. Ал 2004-жылы Лондон шаарында Кевин Элиоттун "Кырк жолу көз ирмөө" аттуу спектаклинде алгачкы актердук кадамын таштаган. Ал эми тасмадагы дебютун, 2005-жылы "Намыс жана шек саноо" адаптацияланган тасмада Китти Беннеттин ролун аткаруу менен жасаган. Ал ошондой эле британ телеберүүсүндө "Ызгардуу үй" (анг. Bleak House) жана "Доктур Ким" (анг. Doctor Who) телеберүүлөрүндө да катышкан. 2008-жылы ал мактоолорго арзыган жана Чеховду кайрадан жандандырган "Ак чардак" тасмасында тартылуу менен Бродвейде дебюттук түрдө тасмага тартылган.

Маллиган "Билим берүү" (анг. An Education, 2009 ) тасмасында тартылуу менен эл аралык белгилүү актрисага айланган. Тасмадагы Женни Меллордун (журналист Линн Барбердин эскерүүсүнө негизделген) ролун аткаргандыгы үчүн "Оскар" сыйлыгынын "Эң мыкты актриса" наамына, "Алтын Глобус", "Киносынчылардын Гилдия Сыйлыгы" сыйлыктарына көрсөтүлүп, "BAFTA" сыйлыгынын "Башкы ролдогу эң мыкты актриса" наамын жеңип алган. 2015-жылы ал Бродвейдеги Дэвид Харды кайрадан жандандарган "Асман нуру" (анг. Skylight) спектаклинде аткарган ролу үчүн "Тони" сыйлыгынын "Башкы ролдогу эң мыкты актриса" наамына көрсөтүлгөн. Буга кошумчалай ал "Мени эч качан жибербе" (анг. Never Let Me Go, 2010), "Драйв"(анг. Drive, 2011), "Уят" (анг. Shame, 2011), "Улуу Гетсби" (анг. The Great Gatsby, 2013), "Ллевин Дэвистин ичинде"(анг. Inside Llewyn Davis, 2013), "Акылсыздар тобунан алыстыкта" (анг. Far from the Madding Crowd, 2015) жана "Суфражист" (анг. Suffragette, 2015) тасмаларында роль жараткан.

Ал ошондой эле "Альцгеймер коомчулугу" жана "Согуш жана балдар" коомчулуктарынын элчиси болуп саналат. Маллиган британиялык музыкант - Маркус Мамфордго турмушка чыккан жана бир кызы бар.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Арми Хаммер

Арманд Дуглас "Арми" Хаммер (1986-жылы, 28-августта туулган) - америкалык актер. Ал "Социалдык тармак" (анг. The Social Network, 2010) тасмасында Винклвосс эгиздеринин ролу менен, "Күзгү" (анг. Mirror Mirror, 2012) тасмасында Эндрү Элкот канзаданын ролу менен, "Жалгыз рейнжер" (анг. The Lone Ranger, 2013) жана "Мина" (анг. Mine, 2016) тасмасында Майктын ролу менен кеңири таанымал. Ал ошондой эле "А.Н.К.Л. агенттери" (анг. The Man from U.N.C.L.E., 2015) тасмасында жана 2017-жылы тартылган "Мени сенин атың менен ата" (анг. Call Me by Your Name) аттуу романтикалуу драмада Оливердин ролун аткарган. Ал эми 2017-жылы Disney Pixar Film тарткан "Унаалар 3" (анг. Cars 3) тасмасында Жэксон Стормдун ролун аткарган. Буга кошумчалай "Ж.Эдгар" (анг. J. Edgar, 2011) тасмасында Клайд Толсондун ролун аткаргандыгы үчүн "Киноактерлордун Гилдия Сыйлыгына" көрсөтүлгөн.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары